Jó, hogy vagy! Életvédők Szövetsége

Summa Oeconomiae – Gazdasági irányok a fenntarthatóság felé
2025-05-19 18:00 - 19:30 UTC | Scruton Salon, Andrássy út 6., Budapest, 1061, Hungary
„Lehet-e a gazdaság, a gazdasági szisztéma emberközpontú, az ember végső célját segítő, világos értékrenden alapuló, szolidáris, a föld javait megbecsülő? A könyv, amit a kezünkben tartunk, a választ evidenciaként állítja: Lehet. Kell, hogy az legyen. Másban nincs jövő, méltóság, nincs meg a végső cél tisztelete. Mivel ezt evidenciaként állítja, nem meggyőzni akar, hanem az olvasó elé tárja ennek szükségszerűségét.” (Udvardy György, a Veszprémi Egyházmegye érseke)
Nemrég jelent meg Dr. Baritz Laura Sarolta OP legújabb kötete, melyben a szerző az integrált emberi fejlődés és fenntarthatóság jelentőségét járja körül.
A könyv bemutatójának alkalmából kerekasztal- beszélgetést szervezünk, ahol az emberközpontú gazdaság kérdését járjuk körbe.
Meghívott vendégeink:
– Dr. Baritz Laura Sarolta OP, domonkos szerzetes, a Sapientia Szerzetesi Hittudományi Főiskola adjunktusa
– Pásztor Szabolcs, az Oeconomus Gazdaságkutató Alapítvány kutatási igazgatója
– Nemes Csaba, klímakutató, a Naphimnusz Teremtésvédelmi Egyesület vezető tagja
– Szakáli István Loránd, az Oeconomus Gazdaságkutató Alapítvány stratégiai igazgatója
Időpont: 2025., május 19., 18:00 óra
Helyszín: Scruton Salon (1061, Budapest, Andrássy út 6., 1. emelet, 3-as csengő)
Az esemény ingyenes, de regisztrációhoz kötött:
https://scruton.hu/…/summa-oeconomiae-gazdasagi…/
A kötet a helyszínen megvásárolható lesz.
// A rendezvény ingyenes, de a korlátozott létszámra való tekintettel, kérjük előzetesen regisztráljon!
Vendégeinket kérjük, hogy programkezdés előtt legkésőbb 10-15 perccel érkezzenek meg!
Rendezvényünkön kép és hangfelvétel készülhet, melyet reklám- és dokumentációs célra is felhasználhatunk!
A felmerülő kérdésekkel kapcsolatban, illetve ha esetleg mégsem tud részt venni az eseményen, kérjük írjon a scrutonhub@scruton.hu e-mail címre! //

40 Nap az Életért imaszolgálat Zalaegerszegen
2025-04-13 14:00 - 16:00, 2025-04-02 17:00 - 19:00, 2025-03-26 17:00 - 19:00, 2025-03-19 17:00 - 19:00 | Zala Vármegyei Szent Rafael Kórház, Zrínyi Miklós utca 1., Zalaegerszeg, Zala Vármegyei Szent Rafael Kórház, Hungary
2025. március 9.-április 13. között 40 nap az Életért imaalkalmakat szerveznek Zalaegerszegen a Zárda utcában, a kórház hátsó bejáratánál.
Helyszín: Zalaegerszeg, Zala Vármegyei Szent Rafael Kórház Zárda utca felőli bejáratánál

A 40 Nap az Életért imaszolgálat győri záró szentmiséje
2025-04-12 18:00 - 19:30 | Nagyboldogasszony-székesegyház, Káptalandomb 12., Győr, 9021, Hungary

40 Nap az Életért imaszolgálat Székesfehérváron
2025-04-10 17:00 - 18:00, 2025-04-03 17:00 - 18:00, 2025-03-27 17:00 - 18:00, 2025-03-20 17:00 - 18:00 | Fejér Megyei Szent György Egyetemi Oktató Kórház, Seregélyesi út 3., Székesfehérvár, 8000, Hungary
40 nap az Életért imasétát szerveznek Székesfehérváron a Fejér Megyei Szent György Egyetemi Oktató Kórház körül.
Információ: Kissevichné Toldi Hajnalka // eletvantebenned@gmail.com

40 Nap az Életért imaszolgálat Vácon
2025-04-09 06:00 - 17:00, 2025-04-07 06:00 - 17:00, 2025-04-02 06:00 - 17:00, 2025-03-31 06:00 - 17:00, 2025-03-26 06:00 - 17:00, 2025-03-24 06:00 - 17:00, 2025-03-19 06:00 - 17:00 | Váci Jávorszky Ödön Kórház, Argenti Döme tér 1-3., Vác, 2600, Hungary
2025. március 9.-április 13. között 40 nap az Életért imaalkalmakat szerveznek Vácon a Váci Jávorszky Ödön Kórház előtt.
Információ: Sréderné Valéria // s.devecz.vali@gmail.com

Közös ima főtisztelendő Martos Levente Balázs püspök úrral a 40 Nap az Életért imaszolgálat keretében
2025-04-05 15:00 - 16:00 | Hugonnai Vilma tér, Hugonnai Vilma tér, Budapest, 1082, Hungary
2025. ápr. 5-én, szombaton 15 órára, a budapesti 40 Nap Az Életért ima, böjt, békés jelenlét helyszínére látogat – 1082 Budapest, Hugonnai Vilma térre – Dr. Martos Levente Balázs Esztergom-Budapesti Főegyházmegye Segédpüspöke és Robert Colquhuon a 40 Nap Az Életért nemzetközi kampányigazgató.
Szeretettel várjuk az érdeklődőket!

—

Imádkozzunk együtt az ÉLETÉRT!
Budapesten még 2025. ápr.13-ig, naponta 7-19-ig várunk imádkozókat egy vagy több órára.Imacsoportok jelentkezése: https://forms.gle/6xo9DVV9YW33C7cE7Egyéni jelentkezés: https://forms.gle/K4heymBEGuHrrqby8

Robert azokat a magyarországi helyszíneket látogatja meg, ahol szombat-vasárnap is van imaszolgálat. A helyszíneken üdvözli és kitartásra bátorítja az imádkozásban résztvevőket.
Látogatása lehetőséget ad arra, hogy sajtó és média megjelenésekkel, a válsághelyzetbe került édesanyák és a bennük megfogant életek értékességére, azoknak a védelemre szorulására, és a nekik való segítségnyújtás szükségességére, közösen, ismételten felhívjuk a társadalom figyelmét.

2025. április 5., szombaton
8 órától Kistarcsán a Flór Ferenc Kórház előtt Semmelweis tér 1.11 órától Kecskeméten a Kecskeméti Megyei Kórház előtt, Nyiri u. 38.15 órától Budapesten a Semmelweis Egyetem II. Szülészet és Nőgyógyászati Klinika előtt a Hugonnai Vilma téren.

Az április 13-ig tartó 40 Nap az életért ima, böjt, békés jelenlétről további információk a www.40napazeletert.hu/kampányok oldalon.

KÉSZ-imalánc a megfogant életekért
2025-03-25 08:00 - 18:00 | Baranya vármegye
Gyümölcsoltó Boldogasszony napján 2025-ben is folytatjuk az ünnephez kapcsolódó imaláncunkat, melyre szeretettel hívjuk a KÉSZ-csoportokat, a KÉSZ társzervezeteit és minden imádkozót! Idén a megfogant életekért kérjük a Szűzanya közbenjárását, összekapcsolódva a 40 Nap az Életért nemzetközi imaszolgálattal és a Jó, hogy vagy! Életvédők Szövetségének küldetésével.
Immár 5. alkalommal hirdetjük meg Kárpát-medence-szerte a Gyümölcsoltó Boldogasszony ünnepéhez kapcsolódó imaláncunkat, melynek középpontjába idén a megfogant életek védelmét állítjuk. Minden emberi élet Isten ajándéka, amely a fogantatás pillanatától kezdve értékes és védendő. Ahogyan Mária igent mondott az életre, amikor befogadta méhébe Jézust, úgy nekünk is kötelességünk kiállni minden megfogant élet mellett, hiszen minden gyermek egyedi és megismételhetetlen teremtmény. Az életvédelem nem csupán egyéni felelősségünk, hanem közösségi feladat is, amelyben mindannyian részt vehetünk imáinkkal és cselekedeteinkkel.
Idén is kérjük folyamatos imádsággal a Szűzanya közbenjárását március 25-én, kedden reggel 8 és este 6 óra között!
Várjuk azoknak a csatlakozását, akik vállalják, hogy egy-egy órában elimádkoznak száz Üdvözlégyet. Az imádságot lehet egyénileg vagy közösségben, otthon vagy a templomban is végezni. Több időpontot is lehet vállalni, ill. egy időpontban többen is imádkozhatnak egyszerre.
Kérjük, hogy csatlakozási szándékát jelezze felénk, melyet IDE KATTINTVA tehet meg.
Az imádkozók listáját a jelentkezések alapján folyamatosan frissítjük.
A KÉSZ-imaláncról Makláry Ákos, a KÉSZ elnöke ebben az interjúban beszél, az ünnephez kapcsolódó népi hagyományokról pedig itt írtunk korábban.
Imaláncunk szorosan összekapcsolódik a Jó, hogy vagy! Életvédők Szövetsége által megfogalmazott küldetéssel, továbbá a 40 Nap az Életért nemzetközi imaszolgálattal, melynek célja, hogy az ima, a böjt és az abortuszt végző kórházak előtti békés jelenlét révén felhívja a figyelmet arra, hogy az élet a fogantatással kezdődik.
További információ az imaszolgálatról és a 2025. tavaszi 40 napos kampányról itt található.
Imádkozzunk Szűz Máriához, kérve közbenjárását a megfogant életekért!

Életvédő országjárás Nyíregyházán
2025-03-11 17:00 - 18:30 | Szent Atanáz Görögkatolikus Hittudományi Főiskola, Bethlen Gábor u. 13-19., Nyíregyháza, 4400, Hungary

Életvédő országjárás Szolnokon
2025-03-04 17:00 - 18:30 | Magyarok Nagyasszonya Vártemplom, Szent István tér 2., Szolnok, 5000

Filmvetítés a Pestszentlőrinci Agapé klubtermében
2025-02-25 17:30 - 20:30 | Pestszentlőrinci Agapé Ifjúsági Club, Kondor Béla sétány 18., Budapest, 1181, Hungary
2025. február 25-én, kedden 17:30-tól közössen nézhetjük meg a Váratlan élet című filmet a Pestszentlőrinci Agapé Ifjúsági Club termében (1181 Budapest, Kondor Béla sétány 18.)!

Az esemény 16 éven felülieknek szól! Belépő díj nincs.
A férőhely korlátozott, ezért jelentkezni szükséges, a létszám megadásával: utodainkert@gmail.com

A megfogant élet értékességét szeretnénk kiemelni a Váratlan élet című szinkronizált film vetítésével és az azt követő beszélgetéssel.

Ez az esemény és a filmben szereplő igaz történet kapcsolódik a 40 Nap Az Életért nemzetközi ima, böjt, békés jelenléthez, ami 2025. március 5 és április 13. között lesz.
Magyarországi helyszínek és szolgálati időpontok hamarosan elérhetők lesznek a www.40napazeletert.hu oldalon.

A film vetítése után lehetőség lesz a film kapcsán felmerülő és az imaszolgálattal kapcsolatos kérdéseket is feltenni.

Ökumenikus imádság és gyertyagyújtás a békéért a Budapest-Belvárosi Nagyboldogasszony Főplébánia-templomban
2025-02-24 21:00 | Budapest-Belvárosi Nagyboldogasszony Főplébánia-templom, Március 15. tér, Budapest, 1056, Hungary

„Ne félj, nem ítéllek el!” – lelkigyakorlat magzatvesztőknek
2025-01-30 - 2025-02-02 | Budapest
Lelkigyakorlat vezetői: Kovács Ferenc diakónus és Kovácsné Treer Mária mentálhigiénés lelkigondozó

Életvédőként sokszor szembesülünk azzal a váddal, hogy érzéketlenek vagyunk a nehéz helyzetbe jutott édesanyák iránt. Az igazság azonban épp az ellenkezője: mi valóban segíteni akarunk.
Ez a lelkület vezérelte a „NE FÉLJ NEM ÍTÉLLEK EL!” lelkigyakorlat létrehozását is, ahol a magzatukat elvesztett nők számára kínálunk reményt és gyógyulást.
Helyszín: Budapest
Időpont: 2025. január 30-február 2
Vezetők: Kovács Ferenc diakónus és Kovácsné Treer Mária lelkigondozó
A lelkigyakorlat során az évtizedes tapasztalatunkra és mély elköteleződésünkre támaszkodva nyújtunk célzott segítséget az élet különféle veszteségeivel szembenézőknek. Legyen szó abortuszról, vetélésről, koraszülésről, magzati halálozásról vagy akár a lombikprogram során, illetve abortív hatású fogamzásgátló módszerek miatt elszenvedett traumákról – itt valódi megértés és támogatás várja a résztvevőket.

Kerekasztal-beszélgetés az életért való imádságról Temerinben
2025-01-25 18:30 - 20:00 | Temerini Szent Rozália Plébánia, Novosadska 350., Temerin, Serbia

Kerekasztal-beszélgetés az életért való imádságról Szenttamáson
2025-01-25 14:00 - 16:00 | Szenttamási Szent Kereszt Felmagasztalása Római Katolikus Plébánia, Cara Lazara 17., Szenttamás, Serbia

Kerekasztal-beszélgetés az életért való imádságról Szabadkán
2025-01-24 18:00 - 19:00 | Szabadkai Kisboldogasszony Római Katolikus Plébániatemplom, Karađorđev put 89., Szabadka, Serbia

Wagner Viktória SSS Emlékest
2025-01-21 17:00 - 19:00 | Sapientia Szerzetesi Hittudományi Főiskola Díszterme, Piarista köz 1., Budapest, 1052, Hungary
REGISZTRÁCIÓ

III. Párkapcsolati kultúra és demográfia című konferencia
2024-12-06 08:30 - 17:00 | Állatorvostudományi Egyetem, István utca. 2., Budapest, 1078, Hungary
Időpont

2024. december 6. (péntek) 08:30–17:00 óra

Helyszín

Állatorvostudományi Egyetem, Aula
1078 Budapest, István utca. 2.

Program

Regisztráció
08:30 – 09:00
Megnyitó
09:00 – 09:10 Dr. Sótonyi Péter, az Állatorvostudományi Egyetem rektora, a Professzorok Batthyány Körének tagja és korábbi elnöke
09:10 – 09:15 Dr. Surányi-Vadas Tímea, a Családtudományi Szövetség elnöke
Díjátadó
A Családtudományi Szövetség, az Európai Családtudományi Társaság és a Jövője Van Alapítvány egy-egy díját átadja: Dr. Surányi-Vadas Tímea és Dr. Habány Levente, elnökök
09:15 – 09:30 Díjátadás
Előadások: Szakpolitikai vezetők a párkapcsolati kultúra és a demográfia témakörben
Üléselnök: Dr. Habány Levente, az Európai Családtudományi Társaság elnöke
09:30 – 09:50 Dr. Beneda Attila: Generációk együttműködése a nemzet lelki egészségéért. Kulturális és Innovációs Minisztérium, Családokért felelős helyettes államtitkár
09:50 – 10:10 Dr. Molnár Balázs Péter: A demográfia, mint az EU Tanácsa magyar elnökségének egyik kiemelt prioritása. Európai Uniós Ügyek Minisztériuma, Európa-politikáért felelős helyettes államtitkár/európai igazgató
Videóelőadások: Külföldi szakértők a párkapcsolati kultúra és a demográfia témakörben:
Üléselnök: Dr. Puskás Balázs, a Családtudományi Szövetség alelnöke, valamint a Váci Egyházmegyei Katolikus Iskolák Főhatósága főigazgatója
10:10 – 10:25 Dr. Michal Michalski (Lengyelország): A kulturális változás demográfiai és társadalmi következményei Lengyelországban. Institute for Family and Society Studies
10:25 – 10:40 Dr. Pat Fagan (USA): A házasságon és a családon alapuló globális kultúra kiépítése. A Marriage and Religion Research Institute igazgatója, Washington D.C.
10:40 – 10:55 Dr. Marguerite A. Peeters (Belgium): A mélybe merülés: tanulságok a nemek közötti forradalomból. A Dialogue Dynamics igazgatója.
10:55 – 11:10 Dr. Paul Sullins (USA): Amiért az igazi házasság nem lehet melegházasság. A Catholic University of America Szociológia Tanszékén kutatóprofesszor és a Ruth Intézet vezető kutatója
Kávészünet I.
11:10 – 11:20
Pódiumbeszélgetés I: Hazai szakpolitikai vezetőkkel
Koordinátor: Dr. Habány Levente, az Európai Családtudományi Társaság elnöke
11:20 – 11:40 Résztvevők: Dr. Beneda Attila, Dr. Molnár Balázs Péter, Dr. Surányi-Vadas Tímea, Dr. Balásházy Imre
Előadások: Hazai szakértők a párkapcsolati kultúra és a demográfia témakörben I.
Üléselnök: Dr. Bagdy Emőke, Professzor emerita, egyetemi tanár, klinikai szakpszichológus, kiképző európai pszichoterapeuta, a Professzorok Batthyány Körének tagja
11:40 – 12:00 Uzsalyné Dr. Pécsi Rita: “Gyökereink összefonódtak” – A terhelhető és tartós párkapcsolat feltétele: a szövetségi lét. Neveléskutató, az Apor Vilmos Katolikus Főiskola főiskolai tanára, az Organikus Pedagógia Módszertani Központ vezetője
12:00 – 12:20 Nagy Péter: A közoktatási intézmények lehetőségei a kapcsolati kultúra színvonalának emelésében. Családi életre nevelő pedagógus, a „Bukósisak az Élethez – Keresztény Életstratégia Program” kidolgozója
12:20 – 12:40 Dr. Pári András: A fiatalok párválasztási attitűdjei Magyarországon az elmúlt 15 évben. Egyetemi tanársegéd a Pázmány Péter Katolikus Egyetemen és a Családtudományi Szövetség alelnöke
12:40 – 13:00 Lukács Krisztina Janka: A reproduktív egészség aktuális kérdései. A Magyarországi Billings Központ vezetője, valamit a Családtudományi Szövetség alelnöke
Pódiumbeszélgetés II: Hazai szakértőkkel
Koordinátor: Dr. Bagdy Emőke, Professzor emerita, egyetemi tanár, klinikai szakpszichológus, kiképző európai pszichoterapeuta, a Professzorok Batthyány Körének tagja
Ebédszünet
13:00 – 13:45
13:45 – 14:05 Dr. Uzsalyné-Pécsi Rita, Nagy Péter, Lukács Krisztina Janka, Dr. Pári András
Előadások: Hazai szakértők a párkapcsolati kultúra és a demográfia témakörben II.
Üléselnök: Dr. Pári András, egyetemi tanársegéd a Pázmány Péter Katolikus Egyetemen és a Családtudományi Szövetség alelnöke
14:05 – 14:25 Dr. Surányi-Vadas Tímea: A házasság és a család történelme az ember megjelenésétől napjainkig. A Családtudományi Szövetség elnöke
14:25 – 14:45 Dr. Puskás Balázs: Támadás a család ellen. A Családtudományi Szövetség alelnöke, valamint a Váci Egyházmegyei Katolikus Iskolák Főhatósága főigazgatója
14:45 – 15:05 Dr. Bagdy Emőke: Legyen vagy ne legyen gyermekünk? Motiváció-elemzés. Professzor emerita, egyetemi tanár, klinikai szakpszichológus, kiképző európai pszichoterapeuta, a Professzorok Batthyány Körének tagja
Pódiumbeszélgetés III: Hazai szakértőkkel
Koordinátor: Dr. Pári András, egyetemi tanársegéd a Pázmány Péter Katolikus Egyetemen és a Családtudományi Szövetség alelnöke
15:05 – 15:25 Dr. Surányi-Vadas Tímea, Dr. Puskás Balázs, Dr. Bagdy Emőke
Kávészünet II.
15:25 – 15:35
Előadások: Hazai szakértők a párkapcsolati kultúra és a demográfia témakörben III.
Üléselnök: Lukács Krisztina Janka, a Magyarországi Billings Központ vezetője és a Családtudományi Szövetség alelnöke
15:35 – 15:55 Dr. Sápi Zoltán: A homoszexualitás genetikai háttere, tévhitek és tények. A Semmelweis Egyetem, I. sz. Patológiai és Kísérleti Rákkutató Intézetének igazgatóhelyettese
15:55 – 16:15 Dr. Ujlaki-Győri Anna: PorNO! Mit tanít az online pornó férfiről, nőről, szexualitásról? Mentálhigiénés szakember, Egytestté Podcast társalkotója, Reménység Magjai Alapítvány munkatársa
16:15 – 16:35 Dr. Balásházy Imre: A demográfiai válság alapvető okai és lehetséges megoldásai. A Családtudományi Szövetség és az Európai Családtudományi Társaság alelnöke, a Professzorok Batthyány Körében a Családügyi és Demográfiai Munkacsoport vezetője
Pódiumbeszélgetés IV: Hazai szakértőkkel
Koordinátor: Lukács Krisztina Janka, a Magyarországi Billings Központ vezetője és a Családtudományi Szövetség alelnöke
16:35 – 16:55 Dr. Sápi Zoltán, Dr. Ujlaki-Győri Anna, Dr. Balásházy Imre
Zárszó
16:55 – 17:00 Dr. Habány Levente, az Európai Családtudományi Társaság elnöke

Szervezők

Családtudományi Szövetség
Európai Családtudományi Társaság
Jövője Van Alapítvány

A részvétel ingyenes, de regisztrációhoz kötött!
Regisztráció

Magyar Betlehem
2024-12-05 18:00 - 20:00 | Józsa Judit Galéria
2024. december 5-én 18 órára szeretettel várjuk Önöket „Magyar Betlehem” címmel a Józsa Judit Galéria téli tárlatának ünnepélyes megnyitójára.
A Józsa Judit Művészeti Alapítvány a kereszténység egyik legfontosabb ünnepéhez, karácsony ünnepköréhez szorosan kapcsolódó témával „Magyar Betlehem” címmel Szent család, Karácsonyi ünnepkör tematikával nyílt képző-, nép- és iparművészeti pályázatot hirdetett, az idén már hetedik alkalommal. Szerte a Kárpát-medencéből beérkezett művekből a Józsa Judit Művészeti Alapítvány szakmai zsűrije (a kuratórium és a tanácsadó testület tagjai) döntése szerint a kiállításra méltó alkotások kerülnek bemutatásra a Józsa Judit Galéria időszakos kiállítótermében.
